Vaated ja otsused tegeliku elu üksikküsimustes võivad olla väga erilised ja kergesti muutuvad, mis aga püsiv on ja võimalikult püsiv ning ühtlane olema peabki, on põhisuhtumine  ilma ja elu vastu, põhi­väärtusi äramäärav ilmavaateline alus. "Filoosofiline kultuur", ilmavaate kultuur on kõige muu kultuuri kandja; tema on, mis määrab sihid ja millest ripuvad jõud. Enim jõudeandev ja enim universaalse sihi kohane põhisuhtumine oli, mida kõigepäält tahtsime arendada omas ideestikus, suhtumine, mis eitab jõhkrat võimuahnitsevat "härjafilosoofiat" samuti kui passiivilt nauditsevat "šokolaadifilosoofiat". Suhtumine, mis inimese elu mõtteks peab aktiivselt kaasa elada evolutsioneeruva  kõiksusega. See põhivaade üldiselt tunnustet, on muu juba teisejärgu tähtsusega, vastas­tikune mõistmine ja ühistöö poole kergem, seda jaatav isik, rahvus ja inimkond kõige elujõulisem.